Zapisnik sa 50 sjednice ŠO održane 19.12.2024. godine

Prisutni:

Daniel Borovčak, Gordana Janđel, Elvira Belošević, Đurđica Rožić, Daniela Usmiani.

Nije prisutan:

Mišel Mrkoci, Jasminka Krepelnik

Sastanak počeo u 19:00 sati

Sjednica započeta elektroničkim putem 13. 12. 2024., nastavlja se u uredu ravnateljice.

Utvrđuje se da su većina članova Školskog odbora u trenutku odvijanja elektronske sjednice izrazili mišljenje da nisu u mogućnosti na temelju dostavljenih im tada materijala, predmetnu tematiku vezanu za točku 3 dnevnog reda, razumjeti i donijeti mišljenje o istoj točci.

Utvrđuje se da je član Školskog odbora , Mišel Mrkoci tražio mogućnost pojašnjenja točke 4. .

Obzirom na gore rečeno predsjednica je prekinula elektroničku sjednicu te je sazvala nastavak sjednice u fizičkom obliku za četvrtak, 19.12. u 19,00 sati u uredu ravnateljice sa čime se složila većina članova Školskog odbora.

Na početku sjednice je predsjednica ŠO pozdravila prisutne te je utvrđen kvorum.

Predsjednica Daniela Usmiani je još jednom pročitala Dnevni red te predložila nadopunu dnevnom redu, točku 5.Donošenje Odluke o davanju na korištenje slobodnih termina Školske sportske dvorane, te ostalih prostora škole, korisnicima s kojima škola nema sklopljeni ugovor o korištenju.

**Svi su se članovi složili s nadopunom Dnevnog reda te je jednoglasno prihvaćen novi Dnevni red 50. sjednice ŠO.**

Ad 1.) Jednoglasno je prihvaćen Zapisnik s prethodne 49. sjednice ŠO.

Ad 2.) Jednoglasno je donesena odluka o usvajanju Pravilnika o provedbi postupka javne nabave, robe, radova i usluga.

Ad. 3) Predsjednica daje riječ ravnateljici koja pojašnjava prisutnima način podjele zaduženja prema svim točkama prigovora kolegice Pataran.

Uvidom u dokumentaciju ( Rješenje o zaduženju ) vidljivo je da kolegica ima zakonski određen broj sati za puno radno vrijeme na koje je zaposlena sukladno Pravilniku o normi rada nastavnika u srednjoškolskoj ustanovi.

Kako se kolegica nije obratila poslodavcu već direktno Školskom odboru, koji nije nadležan za raspodjelu zaduženja nastavnika, članovi ŠO mišljenja su da se kolegica Ksenija Lucija Pataran treba obratiti poslodavcu te da u duhu zajedničke suradnje zajedno riješe sve eventualne nesuglasice vezane uz godišnje zaduženje.

Ad 4.) Jednoglasno je prihvaćeno donošenje Odluke o prihvaćanju Financijskog plana SŠ Bedekovčina i Učeničkog doma za 2025. godinu i projekciju za 2026. i 2027.

Ad 5.) Ravnateljica pojašnjava točku 5.

Pošto je proveden natječaj za korištenje školske sportske dvorane, a u međuvremenu je Škola

dobila upit za korištenje dvorane ali i ostalih prostora škole, nakon natječaja.

Nogometni savez je tražio korištenje sportske dvorane, te Darko Antonina, voditelj službe za stručnu podršku u područnoj jedinici Krapina je tražio korištenje stare dvorane škole za provedbu edukacije poljoprivrednika. S obzirom da je natječaj bio raspisan samo za dvoranu, nužno je ishoditi dozvolu za

korištenje i ostalih prostora škole.

Jednoglasno je donesena Odluka o davanju na korištenje slobodnih termina školske sportske

dvorane i ostalih prostora škole.

Na temelju odluke ŠO zatražit će se i suglasnost Osnivača.

Ad 6.) Razno

Povelja Gospodarskog lista pod pokroviteljstvom KZŽ.

Od 11.12. do 13.12 2024. održana je 8. Stručna konferencija o proizvodnji povrća u organizaciji Gospodarskog lista i pod pokroviteljstvom Krapinsko zagorske županije.

Na Konferencije je Srednjoj Školi Bedekovčina i Učeničkoj zadruzi „Zvirek „ dodijeljena Povelja za poseban doprinos u razvoju povrćarstva.

Sjednica završila u 20:20.

 Zapisničar: Daniela Usmiani